《宛陵道院成用吴尚书韵 其一》
宋代·王遂

俪然位望亚陪京，大作山川小作城。堡障百年宽北顾，耕桑千里庆西成。

和风温若生庭户，明月飞来入栋楹。道院依然无一事，只须空洞养心诚。

作者简介：王遂，字去非，一字颖叔，枢密副使王韶之玄孙，后为镇江府金坛人，宋代名臣。 嘉泰二年进士，调富阳主簿，历官差干办诸司审计司。绍定三年，知邵武军兼福建招捕司参议官。后任工部尚书。